CELEX: 62015TB0590
Language: sk
Date: 2016-06-24 00:00:00
Title: Vec T-590/15: Uznesenie Všeobecného súdu z 24. júna 2016 – Onix Asigurări/EIOPA („Žaloba na nečinnosť, žaloba o neplatnosť a žaloba o náhradu škody — Žiadosť o preskúmanie údajného porušenia práva Únie — Rozhodnutie predsedu EIOPA nezačať preskúmanie — Rozhodnutie odvolacieho orgánu zamietnuť tvrdenie ako neprípustné — Lehota na podanie žaloby — Akt, ktorý nemožno napadnúť žalobou — Porušenie podstatných formálnych náležitostí — Čiastočne zjavne neprípustná a čiastočne z právneho hľadiska zjavne neopodstatnená žaloba“)

22.8.2016   
            
            
               SK
            
            
               Úradný vestník Európskej únie
            
            
               C 305/36
            
         Uznesenie Všeobecného súdu z 24. júna 2016 – Onix Asigurări/EIOPA
   (Vec T-590/15) (1)
   
   ((„Žaloba na nečinnosť, žaloba o neplatnosť a žaloba o náhradu škody - Žiadosť o preskúmanie údajného porušenia práva Únie - Rozhodnutie predsedu EIOPA nezačať preskúmanie - Rozhodnutie odvolacieho orgánu zamietnuť tvrdenie ako neprípustné - Lehota na podanie žaloby - Akt, ktorý nemožno napadnúť žalobou - Porušenie podstatných formálnych náležitostí - Čiastočne zjavne neprípustná a čiastočne z právneho hľadiska zjavne neopodstatnená žaloba“))
   (2016/C 305/50)
   Jazyk konania: rumunčina
   
      Účastníci konania
   
   
      Žalobkyňa: Onix Asigurări SA (Bukurešť, Rumunsko) (v zastúpení: M. Vladu, advokát)
   
      Žalovaný: Európsky orgán pre poisťovníctvo a dôchodkové poistenie zamestnancov (EIOPA) (v zastúpení: C. Coucke a S. Dispiter, splnomocnení zástupcovia, za právnej pomoci H.-G. Kamman, advokát)
   
      Predmet veci
   
   Po prvé, primárne, žaloba, ktorá sa opiera o článok 265 ZFEÚ, ktorej cieľom je konštatovanie, že EIOPA v rozpore s právom neprijal rozhodnutie proti nesprávnemu uplatňovaniu ustanovenia článku 40 ods. 6 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) (Ú. v. ES 1992, L 228, s. 1; Mim. vyd. 06/001, s. 346), zo strany Istituto per la Vigilanza sulle Assicurazioni (IVASS, taliansky úrad pre dohľad nad poisťovníctvom), a subsidiárne žaloba, ktorá sa opiera o článok 263 ZFEÚ a ktorej cieľom je zrušenie rozhodnutia predsedu EIOPA EIOPA-14-267 zo 6. júna 2014 o začatí konania podľa článku 17 nariadenia Európskeho parlamentu a Rady (EU) č. 1094/2010, z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) (EIOPA) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ 2010, L 331, s. 48) a rozhodnutí odvolacieho senátu BOA 2015 001 z 3. augusta 2015, ktorým sa ako neprípustné zamieta odvolanie podané spoločnosťou Onix Asigurări podľa článku 60 nariadenia č. 1094/2010, a po druhé, žaloba, ktorá sa opiera o článok 268 ZFEÚ a ktorej cieľom je dosiahnutie náhrady škody, ktorá žalobkyni údajne vznikla z dôvodu vyššie uvedenej nečinnosti a prijatia uvedených rozhodnutí
   
      Výrok
   
   
               1.
            
            
               Žaloba sa zamieta.
            
         
               2.
            
            
               Onix Asigurări SA znáša vlastné trovy konania a je povinná nahradiť trovy konania Európskeho orgánu pre poisťovníctvo a dôchodkové poistenie zamestnancov (EIOPA).
            
         
      (1)  Ú. v. EÚ C 414, 14.12.2015.